CELEX: 32020D2125
Language: hr
Date: 2020-12-16 00:00:00
Title: Provedbena odluka Komisije (EU) 2020/2125 оd 16. prosinca 2020. o priznavanju Vlade Nunavuta kao tijela ovlaštenog za izdavanje dokumenata kojima se potvrđuje usklađenost s Uredbom (EZ) br. 1007/2009 Europskog parlamenta i Vijeća za stavljanje proizvoda od tuljana na tržište Unije

17.12.2020   
               
               
                  HR
               
               
                  Službeni list Europske unije
               
               
                  L 426/56
               
            
         PROVEDBENA ODLUKA KOMISIJE (EU) 2020/2125
         оd 16. prosinca 2020.
         o priznavanju Vlade Nunavuta kao tijela ovlaštenog za izdavanje dokumenata kojima se potvrđuje usklađenost s Uredbom (EZ) br. 1007/2009 Europskog parlamenta i Vijeća za stavljanje proizvoda od tuljana na tržište Unije
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1007/2009 Europskog parlamenta i Vijeća od 16. rujna 2009. o trgovini proizvodima od tuljana (1), a posebno njezin članak 3. stavak 1.a drugi podstavak,
         budući da:
         
                     (1)
                  
                  
                     Uredbom (EZ) br. 1007/2009 utvrđuju se usklađena pravila o stavljanju proizvoda od tuljana na tržište Unije. U članku 3. stavku 1. te uredbe utvrđeni su uvjeti za stavljanje na tržište proizvoda od tuljana koji su rezultat lova koji obavljaju inuitske ili druge autohtone zajednice. U trenutku stavljanja proizvoda od tuljana na tržište uz njih mora biti priložen dokument kojim se potvrđuje usklađenost s uvjetima iz članka 3. stavka 1. Uredbe (EZ) br. 1007/2009, a koji je izdalo tijelo koje je za tu svrhu priznala Komisija.
                  
               
                     (2)
                  
                  
                     Odlukom C(2015) 5253 (2) Komisija je priznala Ministarstvo okoliša Vlade Nunavuta kao tijelo ovlašteno za izdavanje dokumenata kojima se potvrđuje usklađenost s uvjetima iz članka 3. stavka 1. Uredbe (EZ) br. 1007/2009 za stavljanje proizvoda od tuljana na tržište Unije.
                  
               
                     (3)
                  
                  
                     S obzirom na izmjene Uredbe (EZ) br. 1007/2009 uvedene Uredbom (EU) 2015/1775 Europskog parlamenta i Vijeća (3) te na Provedbenu uredbu Komisije (EU) 2015/1850 (4), Komisija je uz Odluku C(2015) 5253 donijela i Odluku C(2015) 7273 (5).
                  
               
                     (4)
                  
                  
                     Komisija je 4. kolovoza 2020. primila dopis Ministarstva gospodarskog razvoja i prometa Nunavuta od 22. travnja 2020. u kojem traži izmjenu imena njegova priznatog tijela kako bi se uzela u obzir reorganizacija Vlade Nunavuta.
                  
               
                     (5)
                  
                  
                     Ministarstvo gospodarskog razvoja i prometa Vlade Nunavuta zatražila je da se ime „Ministarstvo okoliša Vlade Nunavuta” promijeni u „Vlada Nunavuta”.
                  
               
                     (6)
                  
                  
                     Ministarstvo gospodarskog razvoja i prometa Vlade Nunavuta navelo je da ta promjena imena ne podrazumijeva promjenu funkcije i uloge priznatog tijela.
                  
               
                     (7)
                  
                  
                     Tijelo „Vlada Nunavuta” ispunjava zahtjeve za priznata tijela iz članka 3. stavka 1.a trećeg podstavka Uredbe (EZ) br. 1007/2009 i članka 3. stavka 1. Provedbene uredbe (EU) 2015/1850.
                  
               
                     (8)
                  
                  
                     Stoga je primjereno priznati tijelo „Vlada Nunavuta” kao tijelo ovlašteno za izdavanje dokumenata kojima se potvrđuje usklađenost s uvjetima iz članka 3. stavka 1. Uredbe (EZ) br. 1007/2009,
                  
               DONIJELA JE OVU ODLUKU:
         
            Članak 1.
            Tijelo „Vlada Nunavuta” priznaje se kao tijelo ovlašteno za izdavanje dokumenata kojima se potvrđuje usklađenost s uvjetima iz članka 3. stavka 1. Uredbe (EZ) br. 1007/2009.
         
         
            Članak 2.
            Odluke C(2015) 5253 i C(2015) 7273 stavljaju se izvan snage.
         
         
            Članak 3.
            Ova Odluka stupa na snagu dvadesetog dana od dana objave u Službenom listu Europske unije.
         
         
            Sastavljeno u Bruxellesu 16. prosinca 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 286, 31.10.2009., str. 36.
         
         
            (2)  Odluka Komisije C(2015) 5253 od 30. srpnja 2015. o priznavanju Ministarstva okoliša Vlade Nunavuta za potrebe članka 6. Uredbe Komisije (EU) br. 737/2010 od 10. kolovoza 2010. o utvrđivanju detaljnih pravila za provedbu Uredbe (EZ) br. 1007/2009 Europskog parlamenta i Vijeća o trgovini proizvodima od tuljana.
         
            (3)  Uredba (EU) 2015/1775 Europskog parlamenta i Vijeća od 6. listopada 2015. o izmjeni Uredbe (EZ) br. 1007/2009 o trgovini proizvodima od tuljana i stavljanju izvan snage Uredbe Komisije (EU) br. 737/2010 (SL L 262, 7.10.2015., str. 1.).
         
            (4)  Provedbena uredba Komisije (EU) 2015/1850 od 13. listopada 2015. o utvrđivanju detaljnih pravila za provedbu Uredbe (EZ) br. 1007/2009 Europskog parlamenta i Vijeća o trgovini proizvodima od tuljana (SL L 271, 16.10.2015., str. 1.).
         
            (5)  Odluka Komisije C(2015) 7273 оd 26. listopada 2015. o priznavanju Ministarstva okoliša Vlade Nunavuta u skladu s člankom 3. Provedbene uredbe (EU) 2015/1850 o utvrđivanju detaljnih pravila za provedbu Uredbe Komisije (EZ) br. 1007/2009 Europskog parlamenta i Vijeća o trgovini proizvodima od tuljana.